Pakistan is thrown out from Kabaddi
కబడ్డీ వరల్డ్ కప్ నుంచి పాకిస్థాన్ ఔట్
భారత్-పాకిస్థాన్ ల మధ్య సంబంధాలు మరింత క్షీణించిన నేపథ్యలో ప్రపంచ కబడ్డీ వరల్డ్ కప్ నుంచి ఈసారి పాకిస్థాన్ కబడ్డీ టీంను తొలగిస్తున్నట్లు కబడ్డీ వరల్డ్  ఫెడరేషన్ (ఐకేఎఫ్) అధ్యక్షుడు డియోరాజ్ చతుర్వేది వెల్లడించారు.
TNN | Updated:
Oct 5, 2016, 04:09PM IST
భారత్-పాకిస్థాన్ ల మధ్య సంబంధాలు మరింత క్షీణించిన నేపథ్యలో ప్రపంచ కబడ్డీ వరల్డ్ కప్ నుంచి ఈసారి పాకిస్థాన్ కబడ్డీ టీంను తొలగిస్తున్నట్లు కబడ్డీ వరల్డ్ ఫెడరేషన్ (ఐకేఎఫ్) అధ్యక్షుడు డియోరాజ్ చతుర్వేది వెల్లడించారు.
దాదాపు 12 దేశాలు పాల్గొంటున్న ఈ ప్రపంచ కబడ్డీ వరల్డ్ కప్ ఎల్లుండి శుక్రవారం అహ్మదాబాద్ లో ప్రారంభంకానుంది. ఇవి రెండు వారాలపాటు జరుగుతాయి. ఇండియాతో పాటు అమెరికా, ఆస్ట్రేలియా, దక్షిణ కొరియా, ఇంగ్లాండ్, పోలాండ్, కెన్యా, అర్జెంటినా, ఇరాన్ వంటి దేశాలు ఇందులో తలపడనున్నాయి.
&lsquo;భారత్-పాకిస్థాన్ లకు మధ్య నెలకొన్న పరిస్థితుల దృష్ట్యా ఈసారి ఛాంపియన్ షిప్ లో పాల్గొనేందుకు పాకిస్థాన్ టీంకు అవకాశం ఇవ్వడం లేదు. ఐకేఎఫ్ లో పాకిస్థాన్ వ్యాలుబుల్ టీం. కానీ ఈ సమయంలో పాకిస్థాన్ తో ఎంగేజ్ కావడం కరెక్టు కాదు&rsquo; అని ఐకేఎఫ్ అధ్యక్షుడు చతుర్వేది అన్నారు.
అయితే ఐకేఎఫ్ తీసుకున్న నిర్ణయాన్ని పాకిస్థాన్ కబడ్డీ టీం వ్యతిరేకిస్తోంది. భద్రతా పరమైన కారణాల దృష్ట్యా పాకిస్థాన్ టీంను దూరం పెడితే....ఇండియన్ టీంను కూడా అంతేదూరం పెట్టాలి&rsquo; అని పాకిస్థాన్ కబడ్డీ ఫెడరేషన్ కార్యదర్శి రానా ముహమ్మద్ సర్వర్ అన్నారు.
&lsquo;ఫుట్ బాల్ వరల్డ్ కప్ లో బ్రేజిల్ లేకుంటే ఎలా ఉంటుందో...కబడ్డీ వరల్డ్ కప్ లో పాకిస్థాన్ లేకుండా కూడా అలాగే ఉంటుంది&rsquo; అని ఆయన అన్నారు.
&lsquo;ఈసారి ఖచ్చితంగా ఇండియన్ టీం ఓడించాలనే ధీమాతో ఉన్నాం&rsquo; అని పాక్ కబడ్డీ టీం కెప్టెన్ నజీర్ అలీ అన్నారు.
గతంలో పాకిస్థాన్ లో జరిగిన ఆరో కబడ్డీ వరల్డ్ కప్ లో ఇండియాపై పాక్ విజయం సాధించింది. అలాగే వియాత్నంలో జరిగిన ఏషియన్ బీచ్ గేమ్స్ లోనూ పాక్ ఇండియాపై విక్టరీ సాధించిన సంగతి తెలిసిందే.
కాగా, కబడ్డీ వరల్డ్ కప్ తొమ్మిదేళ్ల క్రితం ప్రారంభమయ్యాయి. 2014లోనూ ప్రొ కబడ్డీ లీగ్ ప్రారంభించిన సంగతి తెలిసిందే. కబడ్డీ భారత్ క్రీడ.